/* COM/2010/0751 galīgā redakcija */ Priekšlikums PADOMES REGULA, ar ko atceļ Padomes Regulu (EEK) Nr. 3448/80 par 1979. gada Pievienošanās akta 43. panta īstenošanu attiecībā uz tirdzniecības sistēmu, kura piemērojama precēm, uz ko attiecas Regulas (EEK) Nr. 3033/80 un (EEK) Nr. 3035/80





[pic] | EIROPAS KOMISIJA | Briselē, 17.12.2010 COM(2010) 751 galīgā redakcija Priekšlikums PADOMES REGULA, ar ko atceļ Padomes Regulu (EEK) Nr. 3448/80 par 1979. gada Pievienošanās akta 43. panta īstenošanu attiecībā uz tirdzniecības sistēmu, kura piemērojama precēm, uz ko attiecas Regulas (EEK) Nr. 3033/80 un (EEK) Nr. 3035/80 PASKAIDROJUMA RAKSTS Vairāki iepriekšējās desmitgadēs pieņemtie tiesību akti ir zaudējuši juridisko ietekmi, bet formāli vēl aizvien ir spēkā. Tie ir novecojuši tāpēc, ka ir īslaicīgi vai tāpēc, ka to saturs ir iekļauts vēlāk pieņemtajos tiesību aktos. Vairāki pasākumi saistībā ar jaunu dalībvalstu pievienošanos ir kļuvuši lieki pēc to pievienošanās. Eiropas Parlaments, Padome un Komisija Iestāžu nolīgumā par labāku likumdošanas procesu vienojās, ka Savienības tiesību akti ir jāatjaunina un to apmērs jāsamazina, atceļot tiesību aktus, kurus vairs nepiemēro[1]. Tiesību akti, kas zaudējuši savu nozīmi, jāsvītro no “Union acquis” , lai uzlabotu Savienības tiesību aktu pārredzamību un noteiktību. Komisija ir veikusi vairākus pasākumus, lai no acquis kopuma tiktu svītroti novecojušie tiesību akti, lielākoties paziņojot, ka attiecīgie Komisijas tiesību akti ir spēku zaudējuši. Pavisam nesen Komisija pasludināja par spēku zaudējušiem aptuveni 250 tiesību aktus lauksaimniecības jomā, un tuvākajā laikā pasludinās par spēku zaudējušiem vairākus citus tiesību aktus lauksaimniecības jomā un apmēram 60 tiesību aktus pārstrādātu lauksaimniecības produktu tirdzniecības jomā[2]. Komisija ir apzinājusi Padomes tiesību aktu par lauksaimniecības produktu pārstrādē iegūtu preču tirdzniecību, kurš pamatojas uz 1979. gada Pievienošanās akta 43. pantu un kurš zaudējis tā faktisko ietekmi, bet formāli joprojām ir spēkā. Komisijai nav pilnvaru paziņot, ka Padomes pieņemti tiesību akti ir zaudējuši spēku. Juridiskās noteiktības labad Komisija ierosina Padomei atcelt šajā priekšlikumā minēto tiesību aktu. Šis priekšlikums attiecas uz Padomes Regulas (EEK) Nr. 3448/1980 atcelšanu, ar kuru īstenoja 1979. gada Pievienošanās akta (Grieķijas pievienošanās EK) 43. pantu attiecībā uz tirdzniecības sistēmu, ko piemēro dažām no lauksaimniecības produktiem pārstrādātām precēm, uz kurām neattiecas Līguma I pielikums. Minētajā regulā bija noteikti pārejas pasākumi tirdzniecībai starp deviņām EK dalībvalstīm un Grieķiju ar precēm, uz kurām neattiecas Līguma I pielikums. Tā kā Grieķija tagad ir pilntiesīga dalībvalsts, minētā regula ir novecojusi un ir jāatceļ. Šis priekšlikums ir līdzīgs priekšlikumam, kas novecojušiem lauksaimniecības tiesību aktiem paredzēts Pastāvīgajā vienkāršošanas programmā, kura pieņemta, īstenojot Komisijas stratēģiju normatīvās vides vienkāršošanai, kas nesen atjaunināta ar dokumentu COM(2008) 712 — 2. pielikums Komisijas likumdošanas un darba programmai 2009. gadam. Priekšlikums PADOMES REGULA, ar ko atceļ Padomes Regulu (EEK) Nr. 3448/80 par 1979. gada Pievienošanās akta 43. panta īstenošanu attiecībā uz tirdzniecības sistēmu, kura piemērojama precēm, uz ko attiecas Regulas (EEK) Nr. 3033/80 un (EEK) Nr. 3035/80 EIROPAS SAVIENĪBAS PADOME, ņemot vērā 1979. gada Pievienošanās aktu un jo īpaši tā 43. pantu, ņemot vērā Eiropas Komisijas priekšlikumu, tā kā: 1. Savienības iestāžu īstenotajā labāka likumdošanas procesa stratēģijā viens no būtiskākajiem elementiem ir uzlabot Savienības tiesību aktu pārskatāmību. Šajā kontekstā ir lietderīgi no aktīvā tiesību aktu kopuma svītrot tos tiesību aktus, kuriem vairs nav faktiskas ietekmes. 2. Padomes 1980. gada 22. decembra Regulā (EEK) Nr. 3448/80 par 1979. gada Pievienošanās akta 43. panta īstenošanu attiecībā uz tirdzniecības sistēmu, kura piemērojama precēm, uz ko attiecas Regulas (EEK) Nr. 3033/80 un (EEK) Nr. 3035/80[3], no 1981. gada 1. novembra līdz 1982. gada 31. jūlijam bija noteikti pārejas pasākumi tirdzniecībai starp EK un Grieķiju ar precēm, uz kurām neattiecas Līguma I pielikums. Ņemot vērā to, ka Grieķija tagad ir pilntiesīga dalībvalsts, minētajai regulai vairs nav satura, un tā tāpēc ir novecojusi un jāsvītro no Savienības aktīvā “ acquis”. 3. Juridiskās noteiktības un skaidrības labad Regula (EEK) Nr. 3448/80 ir jāatceļ. IR PIEŅĒMUSI ŠO REGULU. 1. pants Regulu (EEK) Nr. 3448/1980 atceļ. 2. pants Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī . Šī regula uzliek saistības kopumā un ir tieši piemērojama visās dalībvalstīs. Briselē, [...] Padomes vārdā — priekšsēdētājs [1] OV C 321, 31.12.2003., 1. lpp. [2] OV C 30, 6.2.2009., 18. lpp. [3] OV L 359, 31.12.1980., 18. lpp.